**VŠEOBECNE ZÁVÄZNÉ NARIADENIE**

**Obce ĽUBOVEC**

**č. 3/2017**

**o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov Prešovského samosprávneho kraja a voľby do orgánov samosprávy obce Ľubovec**

Zverejnené pred schválením k pripomienkovaniu od: 25.09.2017 do: 10.10.2017

Schválené OcZ Ľubovec dňa : 10.10.2017 – uznesenie č. 133/18/2017

Zverejnené po schválení dňa : 10.10.2017

Účinnosť nadobúda dňa: 25.10.2017

**Všeobecne záväzné nariadenie obce Ľubovec**

**č. 3 /2017**

**o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov Prešovského samosprávneho kraja a voľby do orgánov samosprávy obce Ľubovec**

Obecné zastupiteľstvo obce Ľubovec, na základe ust. § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v súlade s § 6 ods. 1 zákona SNR č. 369/1990 Zb. o obecnom zriadení v znení neskorších predpisov, p r i j a l o všeobecne záväzné nariadenie (ďalej len VZN), ktorým sa vydáva

**§ 1**

**Úvodné ustanovenie**

Účelom tohto nariadenia je v súlade so zásadou rovnosti kandidujúcich subjektov vyhradiť plochy , na ktorých možno na verejných priestranstvách na území obce počas volebnej kampane umiestňovať volebné plagáty a ustanoviť podmienky umiestňovania volebných plagátov na týchto vyhradených miestach.

**§ 2**

**Miesta na umiestňovanie volebných plagátov**

1. Na verejných priestranstvách na území obce Ľubovec a v časti Ruské Pekľany je dovolené v čase volebnej kampane umiestňovať volebné plagáty výlučne na týchto plochách :

* vývesné tabule a informačné tabule v areáli obecného úradu a zastávkach SAD

1. Tieto plochy sú označené: „Plocha pre volebnú kampaň“.

**§ 3**

**Podmienky umiestňovania volebných plagátov**

1. Volebné plagáty sa na miestach vyhradených v § 2 tohto VZN umiestnia v súlade so zásadou rovnosti kandidujúcich subjektov.
2. Miesta na umiestnenie volebných plagátov budú k dispozícii po celý čas volebnej kampane.

**§ 4**

**Spoločné a záverečné ustanovenia**

1. Obec je oprávnená kontrolovať dodržiavanie vyššie uvedených podmienok umiestňovania volebných plagátov na verejných priestranstvách. Nedodržanie podmienok stanovených týmto všeobecne záväzným nariadením bude sankcionované v súlade s platnou právnou úpravou.
2. Zrušuje sa všeobecne záväzné nariadenie obce č. 3/2002 o určení miest na umiestňovanie plagátov a iných nosičov informácií počas volebnej kampane.
3. Toto všeobecne záväzné nariadenie schválilo Obecné zastupiteľstvo obce Ľubovec dňa 10.10.2018
4. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Ľubovec.
5. Toto nariadenie nadobúda účinnosť dňom 25.10.2017

V obci Ľubovec, dňa 25.10.2017 ....................................................................

Mgr. Jozefína Štofanová

starostka obce